Pre koho je vhodná dokovacia stanica?
Dokovaciu stanicu ocení každý, kto chce mať na svojom notebooku k dispozícii viacero portov a konektorov. Obzvlášť ju ocenia grafici, fotografi, tvorcovia audio a video súborov či akéhokoľvek multimediálneho obsahu. Vhodná je taktiež pre milovníkov filmu, pretože vďaka doku si môžete k prenosnému počítaču pripojiť externý monitor s veľkým rozlíšením, čím sa zvýši váš filmový zážitok. Ak pracujete z domu a chcete mať k notebooku pripojenú externú myš, klávesnicu, slúchadlá, tlačiareň a ďalšie zariadenia, dokovacia stanica bude pre vás taktiež ideálnou voľbou.
Univerzálne dokovacie stanice sa spravidla zapájajú pomocou USB portu. Káblik dokovacej stanice tak stačí jednoducho zasunúť do portu na notebooku a môžete si užívať jej výhody. Špecifické dokovacie stanice sa vkladajú do doku na konkrétnom type notebooku. Doky bývajú najčastejšie umiestnené na bočnej strane laptopu, stanicu stačí na požadované miesto len zasunúť a zacvaknúť. Inštalácia doku je preto veľmi jednoduchá v oboch prípadoch.